මයිනර් ඩීටේල් (නවකතාව)

මයිනර් ඩීටේල් (تفصيل ثانوي, ටොෆ්සීල් ෆෑනවී) යනු, පලස්තීන ගත්කතුවරියක වන   අඩනියා ෂිබ්ලි විසින් රචිත 2017 වසරෙහිදී ප්‍රකාශිත නවකතාවකි. 2020 වසරෙහිදී එය ඉංග්‍රීසි බසට පරිවර්තනය කරන ලද්දේ එළිසබෙත්  ජැකෙට් විසිනි.

එය දෙකොටසකින් සමන්විත වන අතර, පළමුවන කොටසෙහිදී යෞවන අරාබි බෙඩුවින්-පලස්තීනියානු මානවිකාවක් 1949 වසරෙහිදී ඊශ්‍රායෙල සොල්දාදුවන් විසින්  සමූහ දූෂණය කොට ඝාතනය කල සත්‍ය කතාවක් යළි සිහිපත් කරවන අතර, ප්‍රබන්ධමය දෙවන කොටසෙහිදී මෙම සිද්ධිය විමර්ශනය කිරීමට තැත්කරන පලස්තීන කාන්තාවකගේ ජීවන චරිත කතාව පුනර්කථනය කරයි.

මෙම නවකතාව, 2020 වසරෙහිදී  පරිවර්තිත සාහිත්‍ය සඳහා වන ජාතික ග්‍රන්ථ සම්මානය සඳහා නම්කරනු ලැබූ අතර, 2021 වසරෙහිදී ජාත්‍යන්තර  බුකර් ත්‍යාගය සඳහා සුදුසු යැයි හැඟෙන ලැයිස්තුවකට ඇතුළත් කරනු ලැබූ අතර 2023 වසරෙහිදී   දිනාගති.

 විකාශනය 
එය ශිබ්ලිගේ තුන්වන නවකතාව වූ අතර, වසර 12 ක කාලයක් පුරා ලියැවෙන ලදි.  එය අරාබි භාෂාවෙන් ලියන ලද අතර, 2017 වසරේදී පළමුවරට එම භාෂාවෙන් ප්‍රකාශයට පත් කෙරුණු අතර, 2020 වසරෙහිදී ඉංග්‍රීසි භාෂාවට පරිවර්තනය කරන ලද්දේ එළිසබෙත්  ජැකෙට් විසිනි.  එය පදනම්ව ඇත්තේ සත්‍ය කතාවක් මතය. 

මෙම නවකතාව අරාබි භාෂාවෙන් ප්‍රකාශයට පත් කෙරුණේ 2017 වසරෙහිදීය. එතැන් පටන් එය පරිවර්තන කිහිපයකට ලක් විය:
 ජර්මානු: අයින නීබෙන්ෂක. ඩේටේ. ෆොන් ගුතර් ඔත්. බීරෙන්බර්ග් වැලාග්, බර්ලින් 2022, ISBN 9783949203213
 ස්පාඤ්ඤ: උන් දෙටැලෙ මෙනොර්. හෝකා දෙ ලාතා එඩිටොරියැලෙ, 2019, ISBN 9788416537570
 ඉංග්‍රීසි: මයිනර් ඩීටේල්. ෆිට්ස්කැරැල්ඩෝ එඩිෂන්ස් (එරා), 2020, ISBN 9781913097172 (112 පිටු); නිව් ඩිරෙක්ෂන්ස් ප්‍රකාශකයෝ (ඇඑජ), ISBN 9780811229074 (105 පිටු); ටෙක්ස්ට් ප්‍රකාශකයෝ (ඕස්ට්‍රේලියාව), ISBN 9781922268693 (176 පිටු)
 ප්‍රංශ: අං ඩිටයි මින. ඇක්ට ෂූඩ, 2020, ISBN 9782330142094
 පෝලන්ත: ඩිරොබ්නි ෂර්ගෝ.  විඩැෆිනිච්ෆො ජස්ගි, 2023. ISBN 9788396898807

 කථා වස්තුව 
නවකතාවෙහි පළමුවන කොටසෙහිදී ඓතිහාසික සිද්ධියක් යළි සිහිපත් කරවන අතර   එහිදී  යෞවන අරාබි බෙඩුවින්-පලස්තීනියානු මානවිකාවක් 1949 වසරෙහිදී ඊශ්‍රායෙල සොල්දාදුවන් විසින්  නෙගෙව් කාන්තාරයෙහිදී  සමූහ දූෂණය කොට ඝාතනය කෙරෙයි. දෙවන කොටස අදාල වන්නේ වර්තමාන පුද්ගලයෙකුට වන අතර, රමාලා නගරයෙහි ජීවත්වූ නමක් සඳහන් කොකල කාන්තාවක් මෙම 1949 සිද්ධිය පිළිබඳව තොරතුරු පුවත්පතක වූ වාර්තාවකින් දැනගෙන, එම දිනය ඇයගේ උපන්දිනයද වූ බැවින් එය ගැන ඇයගේ සිත තුල දැඩි ලෙස බලපෑ බැවින්,  කෞතුකාගාර සංරක්ෂණාගාර (ඊශ්‍රායෙල ආරක්ෂා හමුදා ඉතිහාස කෞතුකාගාරය ඇතුළුව) වෙත ගොස් මෙම සිද්ධිය පිළිබඳ විමර්ශනය කිරීමට ප්‍රයත්න දරයි.ඇයගේ විමර්ශනය අසීරු බවට පත්වන්නේ  පලස්තීනියානුවන් විසින් අත්විඳින ගමනාගමන සීමා කිරීම හේතුවෙනි. අත්‍යන්තයෙහිදී, ගමනාගමන සීමාවන් උල්ලංඝනය කිරීමේ වරදට හසුවන ඇය, බෙඩුවින් කාන්තාව ඝාතනය වූ ස්ථානයේදීම IDF විසින්  මරණයට පමුණුවනු ලබයි.  

 පිළිගැන්ම 
2020 වසරෙහිදී මෙම පොත  ද ගාඩියන් පුවත්පත වෙනුවෙන් ඇන්තනී කමින්ස් විසින් සහ  ෆැටිමා බූතෝ විසින් විචාරනය කරන ලදි. කමින්ස් විසින් පොත ගැන සඳහන් කලේ  "තදනුභූතියෙහි සීමාවන් සහ අයිතිවාසිකම සඳහා අභිරුචිය අකාරුණ්‍ය ලෙසින් විපරම් කරන අතිශයින් විදග්ධ වෘත්තාන්තයක්... අඝෝෂ අයවළුන්ට කටහඬ  ලබාදීමෙන් ඓතිහාසික වැරදි ක්‍රියාවන් (නිවැරැදි කිරීමට උත්සාහයයක්) " ලෙසිනි. ෂිබ්ලිගේ ලේඛන ශෛලිය පිළිබඳව බූතෝ සඳහන් කරන්නේ  "සියුම් සහ තියුණු ලෙසින් නිරික්ෂණයන් සිදුකල එකක්" ලෙස වන අතර, අවසාන වශයෙන් සඳහන් කරන්නේ  "මෙම පොත, ප්‍රභින්න ස්ථාන වලදී, බිය ගන්වනසුළු සහ උපහාසාත්මක බවක් දක්වන බවයි; සෑම නැම්මකදීම, ත්‍රාසජනක ලෙසින් සහ අතිශය ප්‍රබල ලෙසින්  යහපත් බවක් දක්වන බවයි".  

එම වසරෙහිදීම මෙම නවකතාව  ලොස් ඇන්ජලීස් ග්‍රන්ථ විචාරණ වෙනුවෙන් කේටී දා කුඥ්ඤා ලෙවින් විසින්  විචාරණය කරන ලද අතර, දා කුඥ්ඤා ලෙවින් විසින් පොත විස්තර කරන්නේ "ප්‍රචණ්ඩත්වය හා සමගින් ජීවත්වීමෙහි ගැඹුරු සංඝට්ටනය පිළිබඳව සිදුකල  තීව‍්‍ර සහ තීක්ෂ්ණ කෘතියක් ලෙසින් " වන අතර, අවසන් වශයෙන් සඳහන් කරන්නේ "ෂිබ්ලිගේ කෘතිය ඉතා ප්‍රබල වන අතර එළිසබෙත් ජැකෙට් විසින් සිදු කර ඇති මෙම පරිවර්තනය විශිෂ්ට විශදත්වයක් සහ සෞම්‍ය පාලනයක් සහිතව ඉදිරිපත් කර ඇති බවයි". 

 ආශ්‍රිත 

ප්‍රවර්ගය:2017 වසර තුළ ලියැවුනු නවකතා
ප්‍රවර්ගය:පලස්තීනියානු නවකතා
ප්‍රවර්ගය:අරාබි-භාෂාවෙන් ලියැවුනු නවකතා
ප්‍රවර්ගය:දූෂණය පිළිබඳ නවකතා
ප්‍රවර්ගය:පලස්තිනය (ප්‍රදේශය) මත පදනම්වූ නවකතා